ภวัต จิตต์สว่างดี

ภวัต จิตต์สว่างดี (เกิด 22 มีนาคม พ.ศ. 2543) ชื่อเล่น โอม เป็นนักแสดงชาวไทย เริ่มเข้าสู่วงการบันเทิงจากการแสดงนำ ในบท เฟรม ซีรีส์เรื่อง Make It Right the Series รักออกเดิน ในปี พ.ศ. 2559 ปัจจุบันเป็นนักแสดงสังกัด จีเอ็มเอ็มทีวี

ประวัติ 
ภวัตเกิดเมื่อวันที่ 22 มีนาคม พ.ศ. 2543 ที่กรุงเทพมหานคร จบการศึกษาชั้นประถมศึกษาจากโรงเรียนโชคชัย มัธยมศึกษาตอนต้นจากโรงเรียนสตรีวิทยา 2 และมัธยมศึกษาตอนปลายจากโรงเรียนอัสสัมชัญ และจบการศึกษา สาขาภาพยนตร์และสื่อดิจิทัล เอกการแสดงและกำกับการแสดงภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ มีน้องชาย 1 คนชื่อ ธนัท จิตต์สว่างดี ชื่อเล่น ไทยแลนด์ 

ภวัตเริ่มเป็นที่รู้จักอย่างกว้างขวางในบท ดิว ภาพยนตร์เรื่อง ดิวไปด้วยกันนะ สร้างโดย ซีเจ เมเจอร์ เอ็นเตอร์เทนเม้นท์ ซึ่งเป็นก้าวแรกในการเข้าสู่วงการภาพยนตร์ไทย และเข้าเป็นนักแสดงสังกัด จีเอ็มเอ็มทีวี จากการชักชวนของ สถาพร พานิชรักษาพงศ์ และได้รับบทบาทเป็นนักแสดงนำซีรีส์เรื่องแรกภายใต้สังกัด จีเอ็มเอ็มทีวี ในบท ธันวา หรือ ธัญกร ซีรีส์เรื่อง เขามาเชงเม้งข้าง ๆ หลุมผมครับ และมีผลงานการแสดงภายใต้สังกัด จีเอ็มเอ็มทีวี อย่างต่อเนื่อง

ผลงาน 
ภวัตมีผลงานเด่นในบท ภัทร จากซีรีส์เรื่อง แค่เพื่อนครับเพื่อน BAD BUDDY SERIES เป็นละครชุด (ซีรีส์) แนวโรแมนติก คอมเมดี้-ดราม่า นำแสดงโดย ภวัต จิตต์สว่างดี (โอม) รับบท ภัทร และกรภัทร์ เกิดพันธุ์ (นนน) รับบท ปราณ กำกับการแสดงโดย นพณัช ชัยวิมล ผลิตโดย จีเอ็มเอ็มทีวี ออกอากาศทุกวันศุกร์ ในช่วงเดือนตุลาคม 2564 ถึงมกราคม 2565 ทางช่อง จีเอ็มเอ็ม 25 โดยเผยแพร่เวอร์ชันเต็มทางวีทีวี

วันที่ 15 พฤศจิกายน พ.ศ. 2564 ซีรีส์ แค่เพื่อนครับเพื่อน BAD BUDDY SERIES ได้เป็นซีรีส์วายอันดับ 1 บน วีทีวี และเป็นอันดับ 1 ในหมวดซีรีส์/ละครไทย ในวันที่ 23 พฤศจิกายน พ.ศ. 2564 หลังจากนั้นได้ทำลายสถิติกลายเป็นซีรีส์ที่มียอดวิวสูงสุดอันดับ 1 บนแอป วีทีวี เมื่อวันที่ 13 ธันวาคม พ.ศ. 2564 หลังจากเผยแพร่ตอนที่ 7 อีกทั้งยังติดเทรนทวิตเตอร์อันดับหนึ่งในไทยและอันดับสี่ของโลกในการออกอากาศตอนแรก (ตอน 1) และยังคงติดเทรนทวิตเตอร์ทั่วโลกเรื่อยมาตลอดทุกสัปดาห์ที่ออกอากาศ ส่งผลให้เกิดกระแสเรตติ้ง โอมนนน, OhmNanon และ BadBuddySeries ติดเทรนทวิตเตอร์ในหลายประเทศทุกสัปดาห์ที่ออกอากาศ โดยคว้า 2 รางวัลจาก WeTV AWARDS 2021 ที่สุดความบันเทิงแห่งเอเชีย (1)ที่สุดซีรีส์และละครไทย (2)ที่สุดซีรีส์วาย และคว้า 1 รางวัลจาก คมชัดลึก อวอร์ด ครั้งที่ 18 สาขา ละครไทย/ซีรีส์ไทยยอดนิยม

ซีรีส์/ละคร

ภาพยนตร์

โฆษณา

พิธีกร

มิวสิควีดีโอ

รางวัล  
ปัจจุบันการเสนอชื่อเข้ารับรางวัลด้านการแสดง มีทั้งแบบเสนอชื่อนักแสดงเข้าชิง เสนอชื่อเรื่องเข้าชิง (โดยส่วนใหญ่ประชาชนให้ความสำคัญที่บทบาทของตัวละครหลัก) การโหวต การจัดอันดับ และการคัดเลือกจากผู้ทรงคุณวุฒิ โดยมีทั้งรางวัลภายในประเทศ และรางวัลจากต่างประเทศ ซึ่งเปิดกว้างในการนำเสนอผลงานเพื่อรับรางวัลอย่างกว้างขวาง ภวัต ติดโพล 100 หนุ่มเซ็กซี่ที่สุดในโลก ประจำปี 2020 (THE 100 SEXIEST MEN IN THE WORLD 2020) ซึ่งเป็นการจัดอันดับจากเว็บไซต์ starmometer ที่มีการจัดอันทุกปีโดย ภวัต จิตต์สว่างดี อยู่อันดับที่ 17 จากผู้ติดโพล 100 คน ในขณะที่ดารานักแสดงชายชาวไทยติดโพลทั้งหมด 14 คน

อ้างอิง

แหล่งข้อมูลอื่น 
 ภวัต จิตต์สว่างดี  ที่เว็บไซต์
 ภวัต จิตต์สว่างดี ที่เฟซบุ๊ก
 
 
 

บุคคลจากโรงเรียนสตรีวิทยา ๒ ในพระราชูปถัมภ์ฯ
บุคคลจากโรงเรียนอัสสัมชัญ
บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
นักแสดงชายชาวไทย
นักแสดงสังกัดจีเอ็มเอ็มทีวี
นักแสดงที่แสดงเป็นบุคคลที่มีความหลากหลายทางเพศ